**ELŐTERJESZTÉS**

**Körmend város Önkormányzata Képviselő-testülete 2016. november 24-i ülésére**

**Tárgy:** piaci helypénzdíjak meghatározása 2017. évre

Tisztelt Képviselő-testület!

Körmenden, a piac területén folyamatosan karbantartási és felújítási munkálatokat végez az önkormányzat, ami kiadásokkal jár. Ebben az évben is felmerültek olyan problémák, amelyeket kezelni kellett a piac területén, és folyamatosan látjuk a továbbiakban jelentkező feladatokat is.

Az egyes szolgáltatások ellátása jobb minőségben történik évről évre, amelyet Körmend Város Gondnoksága –több esetben az Önkormányzattal közösen - biztosít. A bevételek teljes mértékben a piac működéséhez kerülnek felhasználásra.

2016. évben a kiírt TOP pályázat keretében szeretne, jelentősebb fejlesztést eszközölni az önkormányzat, ami hosszabb távú megoldást jelent a piac komfortosabbá tétele, jó színvonalon történő működtetése tekintetében. A fejlesztés előkészítéshez az önkormányzatnak forrásokat kell biztosítani.

A fentiekre tekintettel a díjakat átlagosan 5%-al javasoljuk emelni.

A 2017. évi helypénzekre vonatkozó javaslatot az előterjesztéshez csatolt rendelet-tervezet tartalmazza.

Kérem a Tisztelt Képviselő-testületet, hogy döntsön a rendelet tervezet felől.

Körmend, 2016. november 17.

**Bebes István**

**polgármester**

**Körmend város Önkormányzata Képviselő-testülete …./2016. (… . …)**

**önkormányzati rendelete**

**a piacról és vásárokról szóló**

**4/2011. (II.09.) önkormányzati rendelet**

**módosításáról**

*Körmend város Önkormányzata Képviselő-testülete az Alaptörvény 32.cikk (1) a) pontjában kapott felhatalmazás alapján eljárva - figyelemmel a vásárokról és a piacokról szóló 55/2009. (III.13.) Korm. rendelet szabályaira is tekintettel -a következőket rendeli el:*

1.§ Körmend város Önkormányzata Képviselő-testületének a piacról és vásárokról szóló 4/2011. (II.09.) önkormányzati rendelete (továbbiakban rendelet) 1. sz. melléklete helyébe jelen rendelet melléklete lép.

2. § A rendelet 2017. január 1-én lép hatályba.

Körmend, 2016. november .

Bebes István sk. Dr. Stepics Anita sk.

polgármester jegyző

A rendelet kihirdetésének ideje:

2016…………………………….

**Indokolás:**

A helyi piac működésének rendjét, beleértve az elárusítóhelyekért történő fizetés rendjét és módját is Körmend város Önkormányzata Képviselő-testülete szabályozza rendeleti úton. A rendelet-módosítás kizárólag az elárusítóhelyekért fizetendő díjak mértékét szabályozza a 2017. évre vonatkozóan.

**Melléklet**

1. Negyedévi helypénz (hétfői árusításra)

a.) vállalkozók (saját asztalon) sátrak által elfoglalt terület: 4.160,-Ft/m2

b.) árusítóhelyek (élelmiszer árusítására kijelölt terület)

piaci asztalon: 2.605,-Ft/m2

c.) negyedévi helypénz minden napi élelmiszer-piacon

piaci asztalon: 5.365,-Ft/m2

d.) negyedévet meghaladó időszak díja az időtartam arányos

szorzata

1. Napi helypénzek

a.) árusítóhely piaci asztalon (élelmiszer, virág) 345,-Ft/m2

b.) vállalkozók saját asztalon (sátrak) 425,-Ft/m2

c.) földön történő árusítással elfoglalt területen 425,-Ft/m2

d.) koszorú árusítása földön történő árusítással

(október 15-november 2.) 750,-Ft/m2

e.) fenyőfa árusítása (dec. 1-től dec. 24-ig) 750,-Ft/m2

A megállapított árak az ÁFÁ-t **nem** tartalmazzák!